Små til middelsstore (gjerne 4-6 millimeter), avlange, brunlige kortvinger. Hodet er rundet, bredest bak, med to punktøyne, nokså små fasettøyne og antenner som er middels lange, knapt utvidet mot spissen. Pronotum er nærmest kvadratisk, grovt og kraftig punktert. Dekkvingene er middels lange (til kortvinger å være), noe utvidet bakover. Bakkroppen er oval, beina forholdsvis korte og slanke.